**Iekārtu remontdarbu ietvaros veicamie darbi**

| **Nr.****p.k.** | **Izpildes obligātie nosacījumi un prasības** |
| --- | --- |
| **1.** | **Pakalpojuma vispārīgais apraksts** |
| 1.1. | Uzņēmējs veic kondicionieru, ventilācijas sistēmu un gaisa dzesētāju tehnisko apkopi, diagnostiku un remontu, demontāžu, pārvietošanu, uzstādīšanu un darbības atjaunošanu to atrašanās vietā pēc Pasūtītāja pilnvarotās personas pieprasījuma, iepriekš saskaņojot ierašanās laiku. |
| 1.2. | Remontdarbi veicami saskaņā ar Iekārtas tehniskajā dokumentācijā noteiktajām prasībām un ražotāja rekomendācijām. |
| 1.3. | Pēc Pasūtītāja pilnvarotās personas pieteikuma Uzņēmējs veic Iekārtas bojājuma diagnostiku un darbības traucējumu novēršanu, kuru var veikt diagnostikas laikā un nav nepieciešama detaļu nomaiņa, tās atrašanās vietā.  |
| 1.4. | Gadījumā, ja diagnostikas laikā Uzņēmējs konstatē, ka Iekārtai nepieciešami remontdarbi, kurus nav iespējams paveikt vienlaicīgi ar diagnostiku, vai remontdarbu veikšanai nepieciešama detaļu nomaiņa, Uzņēmējam 2 (divu) darba dienu laikā pēc diagnostikas veikšanas jāsagatavo un jāiesniedz Pasūtītāja pilnvarotajai personai defektu akts un saskaņošanai sagatavotā remontdarbu tāme, kurā ir jānorāda paredzamo remontdarbu izpildes laiks stundās, kā arī remontdarbiem nepieciešamās detaļas un to cenas. Remontdarbus Izpildītājs uzsāk pēc tāmes saskaņošanas ar Pasūtītāja pilnvaroto personu. |
| 1.5. | Uzņēmēja reakcijas laikam steidzamu remontdarbu veikšanai pēc Pasūtītāja pilnvarotās personas pieteikuma saņemšanas jābūt ne ilgākam kā 2 (divas) darba dienas. |
| 1.6. | Pēc Iekārtas darbības atjaunošanas, Uzņēmējs iesniedz Pasūtītāja pilnvarotajai personai darbu pieņemšanas – nodošanas aktu. Darbu pieņemšanas – nodošanas aktam jāpievieno saskaņotā un parakstītā darbu tāme. |
| **2.** | **Iekārtas iespējamo remontdarbu minimālais pārskaitījums** |
| 2.1. | Iekārtas/sistēmas vispārīgā diagnostika bojājuma noteikšanai |
| 2.2. | Iekārtas darbības traucējumu novēršana bez detaļu nomaiņas |
| 2.3. | Saldēšanas aģenta noplūdes novēršana un uzpilde saskaņā ar Iekārtas ražotāja prasībām |
| 2.4. | Ventilācijas agregāta (gaisa vadu sistēmas, restu, difuzoru) remonts un nomaiņa  |
| 2.5. | Ventilatora dzinēja pārbaude un siksnu spriegošana vai nomaiņa |
| 2.6. | Iekārtas elektroinstalācijas un/vai elektroniskās sistēmas remonts un nomaiņa |
| 2.7. | Iekārtas demontāža, pārvietošana un darbības atjaunošana |
| 2.8. | Iekārtu filtru nomaiņa |
| 2.9. | Demontēto iekārtu transportēšana |
| **3.** | **Remontdarbu un detaļu garantija** |
| 3.1. | Iekārtu remontdarbos tiek izmantotas jaunas, nelietotas detaļas un materiāli, kas atbilst konkrētam Iekārtas modelim, Iekārtas ražotāja prasībām, Latvijas Republikas spēkā esošajiem saistošajiem normatīvajiem aktiem, attiecīgās iekārtas ražotāja standartiem un tehniskajiem noteikumiem, un nodrošina kvalitatīvu Iekārtu darbību |
| 3.2. | Uzņēmējam jānodrošina veikto remontdarbu un remontā izmantoto detaļu garantijas laiks ne mazāk kā 12 (divpadsmit) mēneši no darbu veikšanas dienas. |
| 3.3. | Ja garantijas laikā pēc remontdarbu veikšanas Iekārtai atkārtoti rodas līdzīga rakstura bojājumi, tiek atklāti remontdarbos izmantoto materiālu bojājumi, vai Iekārtai rodas bojājumi sakarā ar nekvalitatīvu remontu, Uzņēmējam 2 (divu) darba dienu laikā pēc Pasūtītāja pilnvarotās personas pieprasījuma nosūtīšanas dienas jāierodas un par saviem līdzekļiem jāveic Iekārtas remonts (bojājumu novēršana) vai jāapmaina bojātā detaļa pret jaunu. |

|  |  |
| --- | --- |
| **Nr. p. k.** | **Izpildes obligātie nosacījumi kārtējai kondicionieru un ventilācijas iekārtu apkopei** |
| **1.** | Kondicionieru un ventilācijas iekārtu apkopes darbi: "1) gaisa filtra tīrīšana ar vakuuma sūkni vai mazgāšana siltā (40º C) ūdenī ar saudzīgu mazgāšanas līdzekli, skalošana un žāvēšana;2) iekšējās daļas attīrīšana no putekļiem no priekšējā paneļa ar mīksto slotiņu vai mitru audumu, izmantojot saudzīgu līdzekli;3) iekšējās daļas iztvaikotāja tīrības pārbaude, attīrīšana no netīrumiem;4) temperatūras režīma pārbaude;5) ārējās daļas kondensāta tīrības pārbaude, kondensatora mazgāšana, vibrācijas, stiprinājumu, izolācijas pārbaude;6) kondensāta drenāžas vannas un izvada caurules skalošana, kondensāta sūkņa pārbaude un filtra tīrīšana;7) elektriskās un kontroles sistēmas pārbaude, t.sk. kontrolpaneļa stāvoklis, pieslēgumi, sensoru izvietojums. Pārbaudīt spiediena kontroliera darbības funkcijas. Sensoru pārbaude, devēja kalibrēšanas pārbaude. Motoru aizsardzības pārbaude. Avārijas izslēgšanas pārbaude;8) kompresoram apkope nav nepieciešama. Eļļas līmeņa pārbaude. Izlādes spiediena pārbaude. Kartera eļļas sildītāja pārbaude."  |